
 11.2.2017
 BG
 Официален вестник на Европейския съюз
 L 36/39
 РЕГЛАМЕНТ ЗА ИЗПЪЛНЕНИЕ (ЕС) 2017/239 НА КОМИСИЯТА
 от 10 февруари 2017 година
 за одобряване на активното вещество оксатиапипролин в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
 като има предвид, че:
 (1)
 В съответствие с член 7, параграф 1 от Регламент (ЕО) No 1107/2009 на 14 ноември 2013 г. Ирландия получи заявление от DuPont de Nemours (Deutschland) GmbH за одобряване на активното вещество оксатиапипролин. В съответствие с член 9, параграф 3 от посочения регламент на 16 януари 2014 г. Ирландия, като държава членка докладчик, нотифицира заявителя, другите държави членки, Комисията и Европейския орган за безопасност на храните (наричан по-долу „Органът“) за допустимостта на заявлението.
 (2)
 На 1 януари 2015 г. държавата членка докладчик представи на Комисията с копие до Органа проект на доклад за оценка за това дали може да се очаква активното вещество да отговаря на критериите за одобрение, предвидени в член 4 от Регламент (ЕО) No 1107/2009.
 (3)
 Органът изпълни изискванията на член 12, параграф 1 от Регламент (ЕО) No 1107/2009. В съответствие с член 12, параграф 3 от Регламент (ЕО) No 1107/2009 той е поискал от заявителя да предостави допълнителна информация на държавите членки, на Комисията и на Органа. На 12 февруари 2016 г. извършената от държавата членка докладчик оценка на допълнителната информация бе предадена на Органа под формата на актуализиран проект на доклад за оценка.
 (4)
 На 26 май 2016 г. Органът предаде на заявителя, на държавите членки и на Комисията заключението си (2) относно това дали може да се очаква активното вещество оксатиапипролин да отговаря на критериите за одобряване, предвидени в член 4 от Регламент (ЕО) No 1107/2009. Органът направи заключението си публично достояние.
 (5)
 На 6 октомври 2016 г. Комисията представи на Постоянния комитет по растенията, животните, храните и фуражите доклад за преразглеждане относно оксатиапипролин, както и проект на регламент за одобряване на оксатиапипролин.
 (6)
 На заявителя бе дадена възможност да представи забележките си по доклада за преразглеждане.
 (7)
 Бе установено, че критериите за одобрение, предвидени в член 4 от Регламент (ЕО) No 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада за преразглеждане. Поради това посочените критерии за одобрение се смятат за изпълнени. Затова е целесъобразно веществото оксатиапипролин да бъде одобрено.
 (8)
 В съответствие с член 13, параграф 2 от Регламент (ЕО) No 1107/2009 във връзка с член